Molim te, sunačce, nemoj mi zazriti
Molim te, sunačce, nemoj mi zazriti
   er ti me srdačce odlučih izriti.
Anđelski tvoj obraz i ličce biserno
   stavi me u poraz ljuveni čemerno;
rič svaka od usta, u kojih nosiš med,
   želju mi dopusta da kopnim kako led,
i slavni pozor tvoj, grlo, vrat i kosi
   činiše život moj da željom smrt prosi.
A zatoj iz tuga vazeti ako me ć,
   učini da sluga ja se tvoj mogu reć.

Hrvatsko 16. stoljeće